

**דיוקן: העמקה**

|  |  |
| --- | --- |
| **מטרות** | 1. העמקת ההיכרות בן חברי הקבוצה. 2. היכרות עם המושג 'דיוקן' בהיבט התצא"ם 3. היכרות של המשתתפים עם צדדים שונים בדיוקן שלהם |
| **טקס פתיחה/ זמן מעבר** | * טלפונים בתיקים, מתיישבים בסטינג מתאים, חיוך והזמנה להיכנס למפגש * אפשר טקס פתיחה קצר (כ-5 דקות)- ראו בקובץ נפרד. |
| **שער כניסה**  **גשר למשתתפים** | במפגש הקודם דברנו על הדיוקן שלנו, ועל השונה והדומה אצלנו בכל מקום או מול אנשים שונים.  היום נמשיך להתבונן על הדיוקן שלנו, ונצלול קצת יותר פנימה ונרכיב מעין "תעודת זהות" מפורטת על עצמנו, לא של הישגים, מקום מגורים ומספרים יבשים, אלא של תיעוד יותר עשיר ומלא שמציג כל אחד ואחת כאן.  נרחיב את ההיכרות וההתבוננות שלנו על עצמנו, ונכיר אולי גם קצת טוב יותר את המשתתפים כאן. |
| **התנסות** | נחלק לכל משתתפ/ת דפי "פיד" של רשת חברתית, ונזמין אותם לכתוב, לצייר, להדביק תמונות מעיתונים ולייצג ככול העולה על דעתם את התשובות לשאלות הבאות (עונים על מה שרוצים):   * אחרי מה אני עוקב/ת ומה הם תחומי העניין שלי? * מה חשוב לי? * מה אני בוחר/ת לשתף כלפי חוץ/ ברשת החברתית? * מי החברים שלי? * רגעים של אושר * מה כייף בעיני? * מילים לשיר אהוב * תמונה או תמונות שלי ששוות אלף מילים (לצייר/ לכתוב/ להדביק איור של משהו דומה) * המוטו שלי לחיים   אפשר לשתף בזוגות/ שלשות לאחר סיום העבודה. |
| **עיבוד** | * איך הרגשתם במהלך העבודה? * על מה נהניתם לענות? מה היה קשה יותר? איך התמודדתם? * מה אתם מרגישים כשאתם רואים את התוצר הסופי? * מי רוצה לשתף במשהו מהפיד שלו? מי רוצה לשתף ב...מוטו לחיים/ רגעים של אושר/ מה חשוב בחיים/ אחר |
| **העמקה** | * עד כמה התוצר הסופי מייצג אתכם? * מה הייתם רוצים להוסיף? * אם הייתם מוסיפים עוד משהו לפיד, מהחלקים הפחות מוצלחים או נהדרים בחיים מה הייתם מוסיפים? * למי שמשתף ברשתות חברתיות- יש הבדל בין מה שעשינו כאן לאייך שאתם מוצגים שם? למה? |
| **סיכום המפגש** | עוברים בקצרה על מה עשינו במפגש, לדוגמה: דברנו על...שחקנו ב...ראינו ש... שמענו קולות ש...  זה המקום גם לשקף כמנחה איך ראית אותם כקבוצה: הקשבה, השתתפות, דיבור פתוח ועוד. בשלב זה ניתן גם להזמין את המשתתפים להתבוננות משלהם על מה שהיה במפגש: איך הרגיש המפגש? השיחה בקבוצה? |